CELEX: 62011TN0421
Language: hu
Date: 2011-08-06 00:00:00
Title: T-421/11. sz. ügy: 2011. augusztus 6-án benyújtott kereset — Qualitest FZE kontra Tanács

24.9.2011   
            
            
               HU
            
            
               Az Európai Unió Hivatalos Lapja
            
            
               C 282/44
            
         2011. augusztus 6-án benyújtott kereset — Qualitest FZE kontra Tanács
   (T-421/11. sz. ügy)
   2011/C 282/81
   Az eljárás nyelve: angol
   
      Felek
   
   
      Felperes: Qualitest FZE (Dubai, Egyesült Arab Emirátusok) (képviselők: M. Catrain González ügyvéd, E. Wright és H. Zhu barristerek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. május 23-i 503/2011/EU tanácsi végrehajtási rendeletet (HL 2011. L 136., 26. o.; helyesbítés: HL L 164., 2011.6.24., 22. o.) és az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. május 23-i 2011/299/KKBP tanácsi határozatot (HL 2011. L 136., 65. o.; helyesbítés: HL L 164., 2011.6.24., 19. o.) annyiban, amennyiben a felperesre alkalmazandók; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap azon alapul, hogy az alperes megsértette az EUMSZ 296. cikk által arra vonatkozóan előírt kötelezettségét, hogy indokolja meg a felperesnek a vitatott intézkedések hatálya alá történő vételét.
            
         
               2.
            
            
               A második jogalap azon alapul, hogy az alperes azáltal, hogy a vitatott intézkedésekbe nem foglalt indokolást, megsértette a felperes védelemhez való jogát, mivel:
               
                           —
                        
                        
                           bármilyen igazolás hiányában a felperes nem tudja érdemben kifejteni az álláspontját az ellene felhozott információkkal vagy bizonyítékokkal kapcsolatban; és
                        
                     
                           —
                        
                        
                           e mulasztások az alperesnek a vitatott intézkedésekkel kapcsolatos kötelezettségei alapvető megsértését jelentik, és azokat a felperesre vonatkozó részükben érvénytelenné teszik.
                        
                     
         
               3.
            
            
               A harmadik jogalap azon alapul, hogy az alperes nyilvánvaló értékelési hibát követett el, amikor arra a következtetésre jutott, hogy a felperes részt vett az iráni nukleáris programhoz kapcsolódó alkatrészek beszerzésében, és hogy a felvétele jogi feltételei teljesültek.